ToekomsVenster: Dit kan nie waar wees nie!Foto: Kaique Rocha/Pexels.com “Stuur u lig en u waarheid dat dié my lei en my bring na u heilige berg, na u woning!” O Here, stuur U lig en U waarheid, dat dit my lei en bring na U heilige berg en na U woning. Help my om die waarheid van my lewe – en die waarheid van die mense wat naby aan my is – te ontdek en om daarmee te handel. Help my om my skuld voor U en my medemense raak te sien en te bly. As die Here my gebed hierbo verhoor, as ek in Sy lig en waarheid mag wandel, sal dit ŉ nuwe fase in my lewe inlei. Die Bybel leer ons dat die waarheid ons vrymaak. Het jy dit al ervaar? Leef jy soos iemand wat van die pyn en die skuld van die verlede bevry is? Of is jy nog steeds in die fase van ontkenning?